Diari Oficial de la Generalitat Valenciana


Sumari del DOGV 474, del 26-11-1986 (1986/807619)

RESOLUCIÓ de 17 de setembre de 1986, del Conseller d'Obres Públiques Urbanisme i Transports, per la qual s'acorda la revisió de les Normes Subsidiaries de Planejament del múnicipi de Tous.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   474

Data del DOGV
:   26-11-1986

Secció del DOGV
:   ALTRES DISPOSICIONS

Número del document
:   1986/807619


Data del document
:   17-09-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 17 de setembre de 1986, del Conseller d'Obres Públiques, Urbanisme i Transports, per la qual s'acorda la revisió de les Normes Subsidiàries de Planejament del municipi de Tous.  
Vista la sol·licitud d'autorització per a la Revisió de les Normes Subsidiàries de Planejament de Tous, formulada per l'esmentat Ajuntament.   
Vist que l'Ajuntament de Tous, en cinc d'agost de mil nou-cents vuitanta-cinc, va adoptar l'acord de sol·licitar de la Direcció General d'Urbanisme assistència tècnica i financera per a la redacció d'un Pla Parcial Residencial, i iniciades converses entre l'Ajuntament i el Gabinet Tècnic de la Direcció General d'Urbanisme, a la vista dels objectius que perseguia la Corporació Municipal i la situació del planejament vigent va arribar-se a la conclusió de la ineficàcia de l'esmentat Pla Parcial per a resoldre els problemes plantejats, considerant convenient una anàlisi en profunditat del planejament vigent donades les carències detectades en principi.   
Vist, que el corresponent informe, elaborat per l'equip tècnic municipal, acompanyat d'ofici de l'Alcaldia es tramet en els termes ja assenyalats anteriorment.   
Vist, que l'actual casc urbà de Tous correspon a una actuació integral de l'IRYDA com a conseqüència de la construcció de la Presa de Tous.   
Atés que de les característiques edificatòries i urbanístiques d'aquesta classe d'actuacions, sobradament conegudes, cal destacar-ne: 1r. Homogeneïtat tipològica i morfològica; 2n. Consolidació quasi total del casc urbà; 3r.   
Absència de previsions per a l'ulterior desenvolupament de la població i activitats.   
Atès, que les Normes Subsidiàries de Planejament de Tous, aprovades definitivament en data 30 de juny de 1981 no contenen previsions sobre la revisió i presenten entre altres, les següents deficiències: 1) Manca de Memòria informativa i justificativa de l'Ordenació que en permeta conéixer les causes i la justificació de les determinacions, document d'especial importància en aquest tipus de municipis. 2) El document d'ordenances és notòriament incomplet en cada un dels apartats tant en relació amb la Normativa de caràcter general administrativa i urbanística com en les Ordenances reguladores de l'actuació en cada classe de sol. 3) La classificació del sòl no respon a les necessitats reals del municipi. Per trobar-se el sòl urbà circumscrit estrictament al casc urbà consolidat, el sòl urbanitzable adquireix especial rellevància i les Normes preveuen dos sectors de sòl urbanitzable a desenvolupar mitjançant un Pla Parcial, cada un amb una superfície superior als 80.000 m2 que excedeix clarament de les necessitats de la població i de la capacitat per a afrontar tals actuacions. Cal que conste que la Corporació Municipal en concrete els objectius entre 20 i 30 habitatges unifamiliars adossats, de Protecció Oficial, actuació que es considera suficient davant el nivell actual de la demanda. 4) No hi ha un sol industrial apte per a acollir les demandes de magatzems agrícoles i naus per a tractament d'aquest tipus de productes que de forma periòdica es produeixen en aquest municipi. 5) El sòl no urbanitzable es troba protegit en la pràctica totalitat sense justificació aparent. 6) L'absència d'Ordenances reguladores de les obres de reforma del casc consolidat està començant a provocar actuacions anàrquiques tendents a la necessària adaptació dels habitatges a millors condicions d'habitabilitat. 7) Algun es actuacions incontrolades en el casc urbà cal que siguen resoltes, i equipaments com a Biblioteca, Centre Docent i Mercat, malgrat que es dispose de subvenció no poden portar-se a la pràctica amb l'ordenació actual. 8) La previsible reconstrucció de la Presa de Tous, pot provocar, en un futur pròxim, demandes d'habitatge i dotacions no atendibles en l'actualitat.   
Atés que els articles 47.2 de la Llei del Sòl i 157.2 del Reglament de Planejament preveuen la possibilitat que el Conseller d'Obres Públiques, Urbanisme i Transports, en virtut de l'atribució de competències que en l'esmentada Llei s'assignen al Ministre de l'Habitatge, puga ordenar als Ajuntaments la revisió dels Plans o acordar-la a instància d'ells mateixos o de les Entitats urbanístiques especials o dels departaments Ministerials interessats «quan les circumstàncies ho exigissen» Atés que concorren en aquest cas circumstàncies excepcionals que aconsellen la Revisió del Planejament de conformitat amb allò previst en els articles 47.2 de la Llei del Sòl i 157.2 del Reglament de Planejament.   
Atés que és competència del Conseller d'Obres Públiques, Urbanisme i Transports, acordar la Revisió dels Plans, d'ofici o a instància dels Ajuntaments afectats, de conformitat amb allò previst en els articles 47.2 de la Llei del Sòl, 157.2 del Reglament de Planejament i article 3r. del Decret 299/1979, de 26 de gener.   
Vists la Llei del Sòl, el Reglament de Planejament i les altres disposicions de general i pertinent aplicació, vinc a resoldre:   
Acordar la Revisió de les Normes Subsidiàries de Planejament del Municipi de TOUS.   
Contra aquesta Resolució, que esgota la via administrativa, cap interposar Recurs de Reposició davant aquest mateix Conseller en el termini d'un mes, comptat a partir del dia següent al de la publicació de la present, previ al contencioso- administratiu davant de la Sala Contenciosa Administrativa de l'Audiència Territorial de València, devent interposar-se aquest últim recurs en el termini de dos mesos, des de la publicació de la Resolució del Recurs de Reposició, si no fas objecte de Resolució; tot això sense perjudici de la interposició de qualsevol altre recurs que s'estime pertinent.   
València 10 novembre de 1986.